Qhachwa

Qhachwax wayn tawaqunakan aski thuqhuwipawa, uka thuqhuw taypinjamaw jupanakax askinjam amuyunak qhanstayapxi, uka taypinjamas chikanchasirakiw Pachamamar waqaychawisa. Aka thuqhuwix qalltasiw sata qallta phaxsit anata phaxsikama.

Wayn tawaqunakax sapa aylluna, markana qhachwañ yatipxatayna. Jichhakamas qhachwañax utjaskakiwa, inas mayjt’ataxchi. Qhachwañatakix tawaqunakax kunayman jayllinak apsupxi, waynanakax pinkillumpiw uka jayllinak phusantapxaraki. Jayllinakax jiskt’asipkaspas jaysasipkaspas ukham qhachwantañawa. Ukhamarak munasiñ arunakaw qhachwan walpun uñarti, juk’ampis jaqir tukuñatakiw qhachwanakx yatsupxi. Ukhamarak arumanakaw jilirinakamp  chikt’ata aka wayn tawaqunakax qhachwapxi. Ukhamarak aka qhachwax jallu jawsañatakiwa, ukatxa ch’uxña yapunakar kusisiyañatakiwa. Janiw mä utan qhachwañakiti, jan ukasti qullu panatanakana, qhachwañ patanakana, aynuqanakan qhachwañawa. Layme Pairumani Felix (2004). Diccionario Bilinguë: aymara-castellano. CEA. El Alto.

wayna: sank’ay panqara…

tawaqu: tutir jamach’i…

Kunamatsa Qhachwax Uñstaniwayi
Nayrapachanakax achachilanak awichanakax qhachwapxapuniritaynawa. Qhachwax pacharjam sarayatawa.

Qhachwax taqi ayllunakanxa mayj mayjawa
Janiw pachpakiti, ukhamarus mä thakhinikiwa. 

Jichhurunakanxa kunamaskis Qhachwaxa
Jichhurunakanx qhachwax janikiw qhachwataxiti. Ukhamarak wayn tawaqunakax jach'a markanarkamaw sarrawayxapxi, ukatxa ayllunakanx awich achachilanakakirakiw qhiparxi. Ukampirus uka jach'a markanakanx aka qullan aymar wayn taqunakax may may kunayman tamanakan chikachasiñ yatipxarakiwa. Ukhamipanxa, uka qhachwax mayjt'ataxiwa.

 Kast kast qhachwanaka 
Qhachwax janiw mayakikiti, jan ukasti, kunayman qhachwañanakaw utji.

 Awti qhachwa 
Awipach qhachwax ch'uñuchañatak qhachwañawa.

 Jallupach qhachwa 
Jallupach qhachwax kunawsatix panqaranakax panqarañ qalltki ukhat puqurañapkam qhachwatawa. 

 Juk'ampis uñxatt'arakismawa 
[trukaña | chimp askichaña]

 Jaylli
 Waruruña
 Wayllani
 Q'uchu
 Wanka
 Wayñu
 Quyqu

 Uñaratanaka 
[trukaña | chimp askichaña]

 ↑ Layme Pairumani Felix (2004). Diccionario Bilinguë: aymara-castellano. CEA. El Alto

Categoría:phuñchäwi
Categoría:jaylliña